stanford-oval/wikipedia huggingface dataset:
Jack Daniel’s

Jack Daniel’s:ssia
Jack Daniel’s on tunnettu tennesseeviskiä valmistava yhdysvaltalainen tislaamo, jonka Jack Daniel’s -merkkiset viskit tunnetaan ympäri maailmaa neliskanttisista pulloistaan ja mustavalkoisista etiketeistään. Kyseisen viskin valmistamisen aloitti Jasper Newton ”Jack” Daniel vuonna 1866 tai vasta vuonna 1875. Asiasta ei ole täyttä varmuutta. Lynchburgissa Tennesseen osavaltiossa päämajaansa pitävän yrityksen on omistanut Brown-Forman Corporation -monialayritys vuodesta 1957. Jasper Newton ”Jack” Daniel syntyi vuonna 1846 ja kuoli vuonna 1911 verenmyrkytykseen.
Jack Daniel’s on perinteistä yhdysvaltalaista maissiviskiä, ja se tunnetaan erittäin terävästä ja erottuvasta maustaan, joka eroaa suuresti perinteisistä skottiviskeistä. Jotkut pitävät tennesseeviskeihin kuuluvaa Jack Daniel’sia virheellisesti bourbonina.
Jack Daniel’s valmistaa Jack & Colana tunnettua valmista viskikolaa sekä Jack Daniel’s Tennessee Goldia ja lukemattomia muita juomasekoituksia.
Jack Daniel’s liitetään brändinä usein amerikkalaiseen moottoripyöräkerhokulttuuriin ja rockmusiikkiin, muun muassa hard rock -yhtye Mötley Crüe, Lemmy Kilmister (Motörhead) ja Slash (Guns N’ Roses) tunnettiin 1980-luvulla Jack Daniel’sin suurkuluttajina.
Jack Daniel'sin tislaamo Lynchburgissa, Mooren piirikunnassa, on ns. kuiva piirikunta, jossa alkoholin myynti ja ostaminen on kielletty. Tislaamolla on kuitenkin poikkeuslupa myydä turisteille viskiä matkamuistona.
Kuvia

Tavallinen Jack Daniel’s
Jack Daniels tulinen ja hunaja
Winter Jack jouluomena
Jack Daniels Cola
Jack Daniels Coca-Cola
Aiheesta muualla

Kuvia tai muita tiedostoja aiheesta Jack Daniel’s -tislaamo Wikimedia Commonsissa
Jack Daniel’s (englanniksi)
Páramopeukaloinen

| Páramopeukaloinen> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Peukaloiset Troglodytes
Laji::  monticola
Kaksiosainen nimi
 Troglodytes monticola  Bangs, 1899 

Katso myös
   Páramopeukaloinen Wikispeciesissä   Páramopeukaloinen Commonsissa 
Infobox OKNimi-testi OKIUCN-testi OK: 
Páramopeukaloinen (Troglodytes monticola) on uhanalainen peukaloisten heimoon kuuluva varpuslintu.
Levinneisyys

Páramopeukaloista tavataan Kolumbiassa Sierra Nevada de Santa Martan alueella. Vuoden 2015 uhanalaisuusarvioinnissa sen populaatioksi arvioitiin 70–400 yksilöä. Lajin kanta on laskussa ja se on luokiteltu äärimmäisen uhanalaiseksi.
Hytönen

Hytönen on suomalainen sukunimi, joka on muun muassa seuraavilla henkilöillä:
Aarne Hytönen (1901–1972), arkkitehti
Aku Hytönen (s. 1980), ohjaaja ja äänittäjä
Elina Hytönen (s. 1936), toimittaja, kääntäjä ja perinteisen kiinalaisen lääketieteen terapeutti
Emil Elo (vuoteen 1907 Hytönen, 1879–1953), toimittaja ja sosiaalidemokraatti
Ensio Hytönen (s. 1952), maatalous- ja metsätieteiden lisensiaatti, yritysjohtaja, maanviljelysneuvos
Erkki Hytönen (1933–2020), jääkiekkoilija ja jääkiekkovalmentaja
Erland Hytönen (1869–1931), pankinjohtaja ja päätoimittaja
Hugo Hytönen (1889–1944), näyttelijä, ohjaaja ja teatterinjohtaja
Joonas Hytönen (s. 1975), televisiojuontaja, Mattiesko Hytösen adoptiopoika
Juha-Pekka Hytönen (s. 1981), jääkiekkoilija
Kirsi Hytönen (s. 1967), toimittaja ja kirjailija
Matti Kid Hytönen (1942–2016), toiminnanjohtaja, entinen rikollinen ja entisten vankien avustaja, Hugo Hytösen poika
Mattiesko Hytönen (s. 1943), televisiotoimittaja
Mikael Hytönen, televisioesiintyjä
Olavi Hytönen (1909–1979), lintutieteilijä
Outi Hytönen (s. 1988), kirjallisuustoimittaja ja suomentaja
Paavo Hytönen (1906–1965), merimieslähetyksen ja siirtolaisten piirissä toiminut pappi
Pasi Hytönen, videopelisuunnittelija
Pentti Hytönen (1930–2021), kirkkoherra, rehtori ja tietokirjailija
Sulo M. Hytönen (1880–1918), kirjailija
Teemu Hytönen (s. 2002), jalkapalloilija
Tuomas Hytönen (s. 1981), matemaatikko ja akatemiatutkija
Veli Hytönen (1905–1988), pankkiylitarkastaja
Ville Hytönen (s. 1982), runoilija, Savukeidas Kustannuksen kustannuspäällikkö
Viljo Hytönen (1879–1937), raittiusaatteen edistäjä.
Televisio-ohjelmia

Joonas Hytönen Show, Joonas Hytösen 1999–2003 juontama keskusteluohjelma MTV3:ssa
Pelastakaa sotamies Hytönen, MTV3:n tilaama tosi-tv-sarja asepalveluksesta
Päivän Hytönen, ajankohtaisohjelma TV4:llä (aikaisemmin Päivän lööppi).
| --- | --- |
: Tällä täsmennyssivulla luetellaan henkilöitä, joilla on sama sukunimi.
Robert Kajanus

| Robert Kajanus |
| --- | --- |

Henkilötiedot
Syntynyt: 2. joulukuuta 1856 Helsinki
Kuollut: 6. heinäkuuta 1933 (76 vuotta) Helsinki
Ammatti:  säveltäjä, kapellimestari
Muusikko
Tyylilajit:  länsimainen taidemusiikki 
 Nimikirjoitus
  [ Muokkaa Wikidatassa ] [ ohje ]  
Robert Kajanus (2. joulukuuta 1856 Helsinki – 6. heinäkuuta 1933 Helsinki) oli suomalainen säveltäjä, kapellimestari ja musiikkiorganisaattori. Hän kuului Suomen musiikkielämän keskeisimpiin henkilöihin lähes puolen vuosisadan ajan.
Elämäkerta

Kajanus opiskeli musiikin teoriaa ja sävellystä aluksi Helsingissä Richard Faltinin johdolla ja sen jälkeen Leipzigissa, Dresdenissä ja Pariisissa vuosina 1877–1882. Vuonna 1882 hän perusti Helsingin Orkesteriyhdistyksen, jonka orkesterin johtajana hän toimi kuolemaansa saakka. Orkesteri muuttui vuonna 1914 Helsingin kaupunginorkesteriksi. Vuonna 1885 Kajanus perusti orkesterikoulun, joka oli toiminnassa vuoteen 1914 saakka, sekä vuonna 1888 sinfoniakuoron. Vuonna 1897 Kajanus nimitettiin Richard Faltinin seuraajaksi Helsingin yliopiston musiikinopettajaksi, ja hän toimi tässä virassa vuoteen 1926.
Vuonna 1900 Kajanus teki orkestereineen konserttimatkan Länsi-Eurooppaan ja esiintyi Pariisin maailmannäyttelyssä. Hän johti suomalaista musiikkia ulkomailla useaan otteeseen myöhemminkin. Kajanus tuli orkestereineen tunnetuksi erityisesti Jean Sibeliuksen sävellysten tulkitsijana. Hän sai professorin arvonimen vuonna 1908.
Perhe

Robertin äiti oli Agnes Ottilia Flodin ja isä oli maanmittausylihallituksen apulaisjohtaja, asessori Georg August Kajanus.
Robert Kajanuksen ensimmäinen puoliso vuodesta 1881 oli Johanne Müller (k. 1883) ja toinen vuodesta 1884 Inez Johanna Paulina Bärlund (k. 1888). Hänen toisesta avioliitostaan syntyneitä lapsia olivat harpputaiteilija Lilly Kajanus-Blenner (1885–1963) ja harpputaiteilija Aino Kajanus-Mangström (1888–1951). Robert Kajanuksen kolmas puoliso vuodesta 1889 oli laulajatar Lilli Kurikka; tämä avioliitto päättyi eroon vuonna 1900. Kajanuksen neljäs puoliso vuodesta 1907 oli kuvanveistäjä Helena Sofia (Ella) Sahlberg (k. 1952). Kajanuksen viimeisestä avioliitosta syntyi poika, viulisti Kai Kajanus (1908–1994). Robert Kajanuksen sisar oli pianisti Selma Kajanus (1860–1935).
Robert Kajanuksen hautapatsas paljastettiin Hietaniemen hautausmaalla helatorstaina 18. toukokuuta 1939.
Robert Kajanuksen 3. polven jälkeläinen Georg Kajanus toimi Sailor-popyhtyeen johtajana 1970-luvulla.
Tuotantoa

Robert Kajanuksen sävellystuotanto käsittää pari sataa teosta, joista tosin enää esitetään lähinnä vain kahta Suomalaista rapsodiaa sekä sinfonista runoa Aino mieskuorolle ja orkesterille.
Kajanuksen säveltämä Sotamarssi on usean Ilmavoimien joukko-osaston kunniamarssi.
Kajanuksen sauna ja huvila

Vuonna 1897 Kajanus ihastui purjehtimassa ollessaan Kirkkonummen Porkkalassa sijaitsevan Upinniemen kärjen maisemiin. Hän osti Obbnäsin kartanolta 25 hehtaaria rantakallioita ja rakennutti alueelle lomanviettopaikan. Eliel Saarinen laati piirustukset graniittikivisestä saunasta. Mittava rakennushanke jäi osin kesken ja sauna valmistui lopulliseen mittaansa vasta Kajanuksen kuoltua. Päärakennukseksi Kajanus suunnitteli, tiettävästi Akseli Gallen-Kallelan avustamana, hirsihuvilan joka valmistui vuonna 1898. Rakennus vaurioitui Porkkalan vuokra-aikana korjauskelvottomaksi ja se hävitettiin.
Arkkitehtuuriltaan merkittävään linnamaiseen pyöreään saunaan kuuluvat saunatilat, takkatupa, keittiö ja kivitornia ympäröivä kattoterassi. Myös sauna rapistui merkittävästi, kunnes Suomenlinnan Rannikkotykistörykmentti ja sen kilta aloittivat entisöinnin vuonna 1980. Korjauksia tehtiin useaan otteeseen vuoteen 1991 saakka.
Symposion

Yhdessä ystäviensä Akseli Gallen-Kallelan ja Jean Sibeliuksen kanssa Kajanus oli mallina Gallen-Kallelan maalauksessa Symposion vuodelta 1894.
Kirjallisuutta

Vainio, Matti: Nouskaa aatteet! – Robert Kajanus.  WSOY, 2002.
Aiheesta muualla

Kuvia tai muita tiedostoja aiheesta Robert Kajanus Wikimedia Commonsissa
http://www.divine-art.com/AS/27801artists.htm (Arkistoitu – Internet Archive)
Seija Lappalainen: / Kajanus, Robert (1856–1933) Kansallisbiografia-verkkojulkaisu.  6.9.2001. Helsinki:  Suomalaisen Kirjallisuuden Seura.
Robert Kajanus 375 humanistia -sivustolla 5.6.2015. Helsingin yliopiston humanistinen tiedekunta.
E. Granit-Ilmoniemi : Robert Kajanuksen esivanhempia, Helsingin Sanomat Viikkoliite, 29.11.1931, nro 48, s. 1, Kansalliskirjaston digitaaliset aineistot
Robert Kajanus : Tänä keväänä 50 vuotta täyttävän Helsingin kaupunginorkesterin perustaja, Suomen Kuvalehti, 28.05.1932, nro 22, s. 10, Kansalliskirjaston digitaaliset aineistot
Hahmotelma Kajanuksesta johtamassa, Akseli Gallen-Kallela, 1893.
Albert Edelfeltin muotokuva Kajanuksesta vuodelta 1905.
Pilvimetsäpeukaloinen

| Pilvimetsäpeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Kanelipeukaloiset Cinnycerthia
Laji::  olivascens
Kaksiosainen nimi
 Cinnycerthia olivascens  Sharpe, 1881 

Katso myös
   Pilvimetsäpeukaloinen Wikispeciesissä   Pilvimetsäpeukaloinen Commonsissa 
Infobox OKNimi-testi OKIUCN-testi OK: 
Pilvimetsäpeukaloinen (Cinnycerthia olivascens) on peukaloisten heimoon kuuluva varpuslintu.
Levinneisyys

Pilvimetsäpeukaloista tavataan Kolumbiassa, Ecuadorissa ja Perussa. Lajin on kuvattu olevan melko yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.
Piilopeukaloinen

| Piilopeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Helmipeukaloiset Campylorhynchus
Laji::  fasciatus
Kaksiosainen nimi
 Campylorhynchus fasciatus  (Swainson, 1837) 

Katso myös
   Piilopeukaloinen Wikispeciesissä   Piilopeukaloinen Commonsissa 
Infobox OKNimi-testi OKIUCN-testi OK: 
Piilopeukaloinen (Campylorhynchus fasciatus) on peukaloisten heimoon kuuluva varpuslintu.
Levinneisyys

Piilopeukaloista tavataan Ecuadorissa ja Perussa, ja sen levinneisyysalueen pinta-ala on noin 123 000 km2. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.
Rautaviiriö

| Rautaviiriö |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Calophyllaceae
Suku::  Viiriöt Mesua
Laji::  ferrea
Kaksiosainen nimi
 Mesua ferrea  L. (1753) 
Katso myös
   Rautaviiriö Wikispeciesissä   Rautaviiriö Commonsissa 
Infobox OKVirheellinen NIMI-arvo: 
Rautaviiriö (Mesua ferrea) on viiriöiden sukuun kuuluva laji. Sitä esiintyy trooppisilla alueilla. Sen kukat ovat valkoisia. Kasvin siemeniä käytetään ihonhoitotuotteisiin.
Aiheesta muualla

Global Biodiversity Information Facility (GBIF): Mesua ferrea (englanniksi)
UniProt: Taxonomy - Mesua ferrea (englanniksi)
Flora of China: Mesua ferrea (englanniksi)
The Woman in Red (soundtrack)

| The Woman in Red Stevie Wonder |
| --- | --- | --- |

Soundtrack-albumin tiedot
 Julkaistu: 21. lokakuuta 1984
 Kesto: 41.20
 Levy-yhtiö: Motown Records
Stevie Wonderin muut julkaisut
| Hotter than July 1980 | The Woman in Red 1984 | In Square Circle 1985 |
The Woman in Red on Stevie Wonderin studioalbumi, joka julkaistiin 21. lokakuuta 1984. Albumi toimii soundtrackina samannimiselle komediaelokuvalle, jossa pääosaa esittää Gene Wilder ja jonka ohjasi Colin Higgins.
Tausta ja tuotanto

Albumi julkaisija oli Motown Records ja sen tuotti Stevie Wonder yhdessä vaimonsa Syreeta Wrightin kanssa. The Woman in Red -albumilla Wonder yhdistää monia musiikkityylejä, mukaan lukien soulia, funkia ja popmusiikkia. Albumi tunnetaan erityisesti sen tarttuvista ja melodisista kappaleista, jotka ovat vahvasti yhteydessä elokuvan teemaan.lähde?
Kappaleet ja teemat

Albumin kappaleet heijastavat elokuvan romanttista ja komediallisuutta,{{kenen mukaan ja ne sisältävät useita Wonderin suurimpia hittejä. Tärkeimmätkenen mukaan? kappaleet ovat:
"I Just Called to Say I Love You": Tämä kappale voitti Academy Awardin parhaasta alkuperäisestä kappaleesta sekä Grammy-palkinnon parhaasta mieslauluesityksestä. Kappale on tunnettu sen yksinkertaisesta ja suoraan sydämeen menevästä sanomastaan.kenen mukaan?
"Love Light in Flight": Toinen merkittävä kappale, joka yhdistää funkin ja soulin elementtejä ja esittelee Wonderin taituruutta melodisessa sävellyksessä.lähde?
"Don't Drive Drunk": Kappale, joka tarjoaa Wonderin tyypillistä sosialista kommentaaria ja kantaa huomionarvoista sanomaa vastuullisuudesta liikenteessä.lähde?
Kritiikki ja vastaanotto

The Woman in Red sai pääosin positiivista palautetta kriitikoilta, erityisesti sen merkittävistä kappaleista kuten "I Just Called to Say I Love You", joka nousi suurimmaksi hitiksi ja sai paljon radioaikaa. Albumin sävellykset ja tuotanto olivat jälleen kerran Stevie Wonderin korkeatasoista, mutta albumi sai myös joitakin kritiikkejä, jotka liittyivät sen elokuvamaisiin ja episodiseen rakenteeseen.lähde?
Vaikutus

Albumin menestys vahvisti Stevie Wonderin asemaa pop-musiikin suurena tekijänä 1980-luvulla.lähde? The Woman in Red on merkittävä osa Wonderin diskografiaa,kenen mukaan? ja sen kappaleet, erityisesti "I Just Called to Say I Love You", ovat jääneet musiikin klassikoiksi.
Kappaleet

The Woman in Red – 4.41
It's You – 4.55 (feat. Dionne Warwick)
It's More Than You – 3.15
I Just Called to Say I Love You – 6.16
Love Light in Flight – 6.54
Moments Aren't Moments – 4.32 (Dionne Warwickin soolo)
Weakness – 4.13 (feat. Dionne Warwick)
Don't Drive Drunk – 6.32
Punarintapeukaloinen

| Punarintapeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Inkapeukaloiset Pheugopedius
Laji::  rutilus
Kaksiosainen nimi
 Pheugopedius rutilus  (Vieillot, 1819) 
Synonyymit
 Thryothorus rutilus 

Katso myös
   Punarintapeukaloinen Wikispeciesissä   Punarintapeukaloinen Commonsissa 
Infobox OKNimi-testi OKIUCN-testi OK: 
Punarintapeukaloinen (Pheugopedius rutilus) on peukaloisten heimoon kuuluva varpuslintu.
Levinneisyys

Punarintapeukaloista tavataan Kolumbiassa, Costa Ricassa, Panamassa, Trinidad ja Tobagossa ja Venezuelassa, ja sen levinneisyysalueen pinta-ala on noin 206 000 km2. Lajia on kuvattu melko yleiseksi, ja se on luokiteltu elinvoimaiseksi.
Punanpeukaloinen

| Punanpeukaloinen> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Kanelipeukaloiset Cinnycerthia
Laji::  fulva 
Kaksiosainen nimi
 Cinnycerthia fulva  (P.L. Sclater, 1874) 

Katso myös
   Punanpeukaloinen Wikispeciesissä   Punanpeukaloinen Commonsissa 
Infobox OKNimi-testi OKIUCN-testi OK: 
Punanpeukaloinen (Cinnycerthia fulva) on peukaloisten heimoon kuuluva varpuslintu.
Levinneisyys

Punanpeukaloista tavataan Boliviassa ja Perussa ja sen levinneisyysalueen pinta-ala on noin 108 800 km2. Lajin on kuvattu olevan melko yleinen joillain alueilla, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.
Jordan Pickford

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jordan Lee Pickford
Syntymäaika: 7. maaliskuuta 1994 (ikä 30)
Syntymäpaikka: Washington, Englanti
Pelipaikka: Maalivahti
Pituus: 185 cm
Seura
Seura: Everton
Pelinumero: 1
Junioriseurat
2002–2011: Sunderland
Seurat
| Vuodet | Seura | O | (M) |
| 2012–2017 | Sunderland | 31 | (0) |
| 2012 | → Darlington | 17 | (0) |
| 2013 | → Alfreton Town | 12 | (0) |
| 2013 | → Burton Albion | 12 | (0) |
| 2014 | → Carlisle United | 18 | (0) |
| 2014–2015 | → Bradford City | 33 | (0) |
| 2015 | → Preston North End | 24 | (0) |
| 2017– | Everton | 264 | (0) |
Maajoukkue
| 2009–2010 | Englanti U16 | 5 | (0) |
| 2010–2011 | Englanti U17 | 17 | (0) |
| 2010–2012 | Englanti U18 | 3 | (0) |
| 2012–2013 | Englanti U19 | 8 | (0) |
| 2015 | Englanti U20 | 3 | (0) |
| 2015–2017 | Englanti U21 | 14 | (0) |
| 2017– | Englanti | 71 | (0) |
 Seurajoukkueuran tilastot kattavat vain kansalliset sarjat, päivitetty 31. lokakuuta 2024.  Maajoukkueuran tilastot päivitetty 31. lokakuuta 2024.
Jordan Lee Pickford (s. 7. maaliskuuta 1994 Washington, Tyne ja Wear, Englanti) on englantilainen jalkapalloilija, joka on pelipaikaltaan maalivahti. Pickford edustaa Englannin valioliigan Evertonia, jonne hän siirtyi 28,5 miljoonalla eurolla kasvattajaseurastaan Sunderlandista kesällä 2017. Hän on pelannut Englannin maajoukkueessa vuodesta 2017.
Seurajoukkueura

Pickford liittyi Sunderlandin edustusjoukkueeseen kesällä 2012. Kevätkaudella 2012 hän oli pelannut lainalla konferenssijoukkue Darlingtonissa 17 liigaottelua. Seuraavana keväänä hän pelasi lainalla konferenssin Alfretonissa kaikkiaan 12 liigaottelua. Syyskaudella 2013 hän oli lainalla kakkosliigan Burtonissa, jossa pelasi 12 liigaottelua ja yhden liigacupin ottelun.
Pickfordin lainakierros jatkui keväällä 2014 ykkösliigan Carlisleen, jossa hän esiintyi 18 liigaottelussa. Hän vietti lähes koko kauden 2014–2015 lainalla Bradfordissa pelaten 33 ykkösligan ottelua. Syyskauden 2015 hän oli lainalla mestaruussarjan Prestonissa, jossa pelasi 24 liigaottelua ja kolme liigacupin ottelua. Vuoden 2016 alussa hän pelasi Sunderlandin miehistöön.
Pickford teki debyyttinsä Sunderlandin edustusjoukkueessa FA Cupin kolmannen kierroksen ottelussa Arsenalia vastaan 9. tammikuuta 2016. Ensimmäisen valioliigaottelunsa hän pelasi viikkoa myöhemmin Tottenhamia vastaan. Seuraavan kerran hän pelasi Sunderlandin ykkösmiehistössä vasta kauden päätöskierroksella.
Pickford nousi Sunderlandin ykkösmaalivahdiksi kaudella 2016–2017. Hän pelasi kauden aikana kaikkiaan 29 valioliigaottelua ja kolme liigacupin kamppailua. Sunderland putosi kauden päätteeksi mestaruussarjaan ja Pickford siirtyi Evertoniin. Hän debytoi seurassa Eurooppa-liigan karsintaottelussa slovakialaista MFK Ružomberokia vastaan 3. elokuuta 2017. Ensimmäisen valioliigaottelunsa uudessa seurassaan hän pelasi kauden avauskierroksella Stokea vastaan. Hän pelasi kolmella ensimmäisellä Everton-kaudellaan seuran kaikki valioliigaottelut. Kaudella 2020−2021 hän pelasi 31 valioliigaottelua eli oli poissa seitsemästä ottelusta. Kaudella 2021–2022 hän pelasi 35 valioliigaottelua, seuraavalla 37 ja kaudella 2023−2024 jälleen kaikki 38 ottelua. Pickford debytoi Eurooppa-liigassa kaudella 2017−2018, jolloin hän pelasi kolme karsintaottelua ja kolme varsinaisen liigan ottelua. Sen jälkeen Everton ei ole euroliigoihin selviytynyt.
Maajoukkueura

Pickford edusti Englantia kuudessa eri nuorisomaajoukkueessa. Alle 17-vuotiaiden joukkueessa hän pelasi kaikki neljä ottelua ikäluokan EM-kilpailuissa 2011, joissa Englanti karsiutui välierissä, sekä kaikki viisi ottelua samana kesänä pelatuissa alle 17-vuotiaiden MM-kilpailuissa, joissa Englanti selviytyi puolivälieriin. Alle 21-vuotiaiden EM-kilpailuissa 2017 hän pelasi välierissä karsiutuneen Englannin kaikki neljä ottelua.
Pickford valittiin Englannin A-maajoukkueeseen ensimmäisen kerran MM-karsintaotteluun Sloveniaa vastaan marraskuussa 2016. Ensimmäisen A-maaottelunsa hän pelasi 0–0-tasapeliin päättyneessä ystävyysottelussa Saksaa vastaan 10. marraskuuta 2017. Hän pelasi kaikki seitsemän ottelua MM-kilpailuissa 2018, joissa Englanti sijoittui neljänneksi. Myös kesän 2021 EM-kilpailuissa hän oli joukkueen ykkösmaalivahti ja pelasi täyden ajan Englannin hopeajoukkueen kaikissa seitsemässä ottelussa. EM-turnauksen viidessä ensimmäisessä ottelussaan hän ei päästänyt maaliakaan, ja vasta välieräottelussa Tanskan Mikkel Damsgaard teki vapaapotkusta hänen taakseen maalin. MM-kilpailuissa 2022 hän pelasi puolivälieriin yltäneen joukkueensa kaikki viisi ottelua. Hän oli Englannin ykkösmaalivahti myös EM-kilpailuissa 2024 joukkueen saavuttaessa hopeaa. Hän on pelannut juhannukseen 2024 mennessä 63 A-maaottelua.
Aiheesta muualla

Kuvia tai muita tiedostoja aiheesta Jordan Pickford Wikimedia Commonsissa
Everton – Englannin Valioliiga
1 Pickford
2 Patterson
5 Keane
6 Tarkowski
7 McNeil
8 Mangala
9 Calvert-Lewin
10 Ndiaye
11 Harrison
12 Virginia
14 Beto
15 O’Brien
16 Doucouré
17 Chermiti
18 Young
19 Mykolenko
22 Broja
23 Coleman
27 Gueye
29 Lindstrøm
31 Begović
32 Branthwaite
37 Garner
42 Iroegbunam
Manageri Dyche
Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate
Englannin joukkue – Jalkapallon EM-kilpailut 2020
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 J. Henderson |
9 Kane |
10 Sterling |
11 Rashford |
12 Trippier |
13 D. Henderson / Ramsdale |
14 Phillips |
15 Mings |
16 Coady |
17 Sancho |
18 Calvert-Lewin |
19 Mount |
20 Foden |
21 Chilwell |
22 White |
23 Johnstone |
24 James |
25 Saka |
26 Bellingham |
Valmentaja Southgate
Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate
Englannin joukkue – Jalkapallon EM-kilpailut 2024
1 Pickford |
2 Walker |
3 Shaw |
4 Rice |
5 Stones |
6 Guéhi |
7 Saka |
8 Alexander-Arnold |
9 Kane |
10 Bellingham |
11 Foden |
12 Trippier |
13 Ramsdale |
14 Konsa |
15 Dunk |
16 Gallagher |
17 Toney |
18 Gordon |
19 Watkins |
20 Bowen |
21 Eze |
22 Gomez |
23 Henderson |
24 Palmer |
25 Wharton |
26 Mainoo |
Valmentaja Southgate